Пры праверцы выяўлена, што адно з дзяржаўных будаўнічых прадпрыемстваў набыло матэрыялы для рамонту футбольнага поля дзіцячай спартыўнай школы па беспадстаўна завышаных цэнах. Згодна з зацверджанай праектна-каштарыснай дакументацыяй заказчыку патрабавалася купіць штучнае пакрыццё коштам у 234,2 тысяч рублёў. Выбраны па выніках працэдуры закупак пастаўшчык прывёз яго з-за мяжы, у цану ўключыў не прадугледжаныя заканадаўствам расходы (на аплату працы, адміністрацыйна-гаспадарчыя) у памеры 20% ад кантрактнай цаны, а таксама рэнтабельнасць, якая па асобных пазіцыях даходзіла да 68%, у выніку чаго надбаўка склала ад 11,5% да 94%.